SET ปิดบวก 6 จุด แรงซื้อหุ้น “เดลต้า-ค้าปลีก” หนุน ลุ้นสัปดาห์หน้าแกว่งไซด์เวย์
SET ปิดบวก 6 จุด รับแรงซื้อหุ้นเดลต้า-ค้าปลีก สำหรับแนวโน้มสัปดาห์หน้าคาดดัชนีน่าจะแกว่งในกรอบอัพไซด์จำกัด จากเป็นช่วงที่ผลประกอบการของบริษัทจดทะเบียนจะเริ่มทยอยออกมา ให้แนวรับไว้ที่ 1,680 จุด และแนวต้าน 1,690 จุด
SET ปิดบวก 6 จุด รับแรงซื้อหุ้นเดลต้า-ค้าปลีก สำหรับแนวโน้มสัปดาห์หน้าคาดดัชนีน่าจะแกว่งในกรอบอัพไซด์จำกัด จากเป็นช่วงที่ผลประกอบการของบริษัทจดทะเบียนจะเริ่มทยอยออกมา ให้แนวรับไว้ที่ 1,680 จุด และแนวต้าน 1,690 จุด
3 ก.พ. 2566

โดยฝ่ายนักวิเคราะห์ กล่าวว่า ตลาดหุ้นไทยวันนี้แกว่งไซด์เวย์ในกรอบคล้ายตลาดหุ้นภูมิภาคเอเชีย โดยบวกขึ้นมาได้จากแรงซื้อ DELTA และซื้อกลับหุ้นค้าปลีกตอบรับกรุ๊ปทัวร์จีนจ่อเข้าไทยครั้งแรกวันที่ 6 ก.พ.66 รวมถึงหุ้นกลุ่มไฟแนนซ์ก็ปรับตัวขึ้นหลังจากอัตราผลตอบแทนพันธบัตรรัฐบาล (บอนด์ยีลด์) ปรับตัวลง
ขณะที่ได้รับแรงกดดันจากหุ้นกลุ่มพลังงานหลังจากราคาน้ำมันปรับตัวลงมา และเงินทุนต่างชาติไหลออกกลับไปเก็งกำไรในตลาดหุ้นต่างประเทศ หลังโอกาสเปิดมากขึ้นจากภาวะเงินเฟ้อมีแนวโน้มชะลอลงส่งผลดีต่อดอกเบี้ยขาลง อีกทั้งนักลงทุนยังรอติดตามผลประกอบการของบริษัทจดทะเบียนไทยที่จะทยอยออกมาในสัปดาห์หน้าด้วย
สำหรับแนวโน้มสัปดาห์หน้าคาดดัชนีฯ น่าจะแกว่งในกรอบอัพไซด์จำกัด จากเป็นช่วงที่ผลประกอบการของบริษัทจดทะเบียนจะเริ่มทยอยออกมา ให้แนวรับไว้ที่ 1,680 จุด และแนวต้าน 1,690 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 4,233.98 ล้านบาท ปิดที่ 166.00 บาท ลดลง 4.00 บาท
DELTA มูลค่าการซื้อขาย 3,985.06 ล้านบาท ปิดที่ 950.00 บาท เพิ่มขึ้น 34.00 บาท
KCE มูลค่าการซื้อขาย 2,719.13 ล้านบาท ปิดที่ 58.00 บาท เพิ่มขึ้น 1.25 บาท
EA มูลค่าการซื้อขาย 2,257.61 ล้านบาท ปิดที่ 89.50 บาท เพิ่มขึ้น 3.00 บาท
AOT มูลค่าการซื้อขาย 1,936.72 ล้านบาท ปิดที่ 73.75 บาท ลดลง 0.75 บาท